《南山梅盛开以将北行不得赏立春日始克至精舍与客夜饮听逸清歌上清词有作》
明代·程敏政

许时不到山中来，今日赏春兼赏梅。苦于日落未成句，直到灯前方举杯。

投閒得忙博一笑，北去南来经几回。道人为歌白雪曲，尘累扰扰何时开。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。